4 Boporofeti jwa ga Malaki bo ne jwa bolelela pele gore Jehofa, “Morena wa boammaaruri,” a patilwe ke “morongwa wa [gagwe wa] kgolagano,” Morwawe yo o sa tswang go tlhomiwa mo setulong sa Bogosi, Keresete Jesu, o ne a tla tla go atlhola le go tlhatlhoba ‘tempele’ ya gagwe, kgotsa ntlo ya gagwe ya kobamelo ya tshwantshetso. Go lebega “nako e e tlhomilweng” ya gore ‘katlholo ya ntlo ya Modimo’ e simolole e tlile ka 1918. * (Malaki 3:1; 1 Petere 4:17) Batho ba ba ipolelang gore ba emela Modimo le kobamelo ya gagwe ya boammaaruri mo lefatsheng ba ne ba tlhatlhobiwa ka tshwanelo. Dikereke tse di ipitsang tsa Bokeresete, tse di neng di sa bolo go ruta ka makgolokgolo a dingwaga dithuto tse di tlontlololang Modimo mme di inaakantse thata le dipolao tse di maswe tsa Ntwa ya Lefatshe I, di ne tsa se ka tsa amogelwa. Masalela a a ikanyegang a Bakeresete ba ba tloditsweng ka moya a ne a lekwa, a itshekisiwa jaaka e kete ka molelo, a ba a amogelwa, mme mo go Jehofa ya nna “batho ba ba isang tshupelo ya mpho ka tshiamo.”—Malaki 3:3.